《百字令 题朱竹垞静志居琴趣后》
清代·孙鼎臣

红娇绿怨，有芳魂一缕，苦萦湘管。歌板酒旗零落尽，忍把瑶筝重按。

旧枕痕干，曲屏尘掩，心事空银汉。彩鸾卷里，问真真可能唤。

休道柳絮羞狂，莲心茹苦，省识情长短。减字偷声寻笛谱，曲曲春风肠断。

红豆啼烟，青笺砑露，心字香难散。三生片石，定应他日相见。

作者简介：（1819—1859）湖南善化人，字子馀，号芝房。道光二十五年进士。累官翰林院侍读。因反对起用琦善、赛尚阿等人而乞归。好诗文，探求古今学术政教治乱所由。深研经济，有《盐论》等数十篇。汇为《苍筤集》。